Cuneiform Tablet Kt 94/k 808 (AKT 6c 571)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-la-ḫi-im qí-bi-ma um-ma PUZUR₄-a-šur-ma 1 ma-na KÙ.BABBAR 5 ma-na URUDU 5 ma-na ni-ga-li ša 5 GÍN KÙ.BABBAR ṣí-pá-ra-tim ú a-ni-qí za-áp-ru-tim iš-tí a-li-ki-im pá-ni-im-ma a-na DUMU um-me-a-nim ke-nim dí-in-ma lu-ub-lu-nim a-šu-mì ḫa-ra-an sú-qí-nim áš-ta-na-me-ma a-wa-tum dan-na a-ḫi a-ta tí-ir-ta-kà li-li-kam-ma úz-ni pé-té-e 0.5 ma-na 2 GÍN KÙ.BABBAR ku-nu-ki-a i-na pu-ru-uš-ḫa-dim a-na en-na-nim DUMU a-bi-a e-zi-ib um-ma en-na-num-ma a-na a-ta-a <big_gap><gap> na-ni a-dí-in-ma <big_gap><gap> ki ú-šé-bi-lá-ku-um a-ta-a áš-al-ma um-ma a-na-ku-ma en-na-num KÙ.BABBAR ú-šé-bi₄-lá-kà KÙ.BABBAR dí-nam um-ma a-ta-a-ma a-šar KÙ.BABBAR en-na-num i-dí-na-ni šu-ú-ša-al-šu-um lá-áš-qú-lá-kum IGI 2 DUMU um-me-a-ni ú-ra-ki-sú en-na-nam ṣa-ba-at-ma KÙ.BABBAR ša-áš-qí-il₅-šu-ma a-na pá-ni-a šé-bi₄-lam šu-ma ta-da-gal-ma ḫa-ra-an sú-qí-nim lá wa-šu-ra-at-ma iš-tí ILLAT-tim-ma šé-bi-la-am tí-ib-nam ša 2 GÍN KÙ.BABBAR ša <big_gap> a pá-ni-a pì-ḫi-i a-ḫi a-ta a-ša-me-ma am-tí a-dí-ni lá ir-dí-ú-nim i-ḫi-id-ma li-ir-dí-ú-ni-ší